Ángel Castro Argiz

Ángel María Bautista Castro Argiz, nado en Láncara o 5 de decembro de 1875 e finado en Birán (Mayarí) o 21 de outubro de 1956, foi un emigrante galego en Cuba coñecido por ser o pai dos dirixentes Fidel e Raúl Castro.

Traxectoria
En Galicia era un campesiño, o máis vello de tres irmáns. En 1895 principiaron os independentistas cubanos a súa guerra con España e inda que Ángel quedou libre do servizo por sorteo, aceptou por cartos substituír un mozo da Coruña, un costume naquela época que permitía os fillos das familias con máis recursos libraren do servizo militar pagando un substituto. Grazas aos cartos recibidos puido pasar a guerra nun economato militar e nos servizos de fornecemento en Cuba. Despois da guerra, foi deportado de Cuba e tras unha estadía en Galicia marchou para Madrid, pero volveu de novo á illa en 1905, onde tivo éxito no negocio e fíxose un rico propietario. Conseguiu facer fortuna vendendo azucre. Era o propietario dun latifundio, Manacas, de 10.500 hectáreas, que tiña na súa maior parte arrendada, pero da que explotaba directamente 770.

Segundo o seu fillo Ramón o seu pai chegou a Cuba como recruta en 1895 polo exército de España. Juanita, a outra filla de Ángel, contradixo esta demanda afirmando que o seu pai era simplemente un nómade económico en Cuba.Ana Louis Bardach: Cuba p.59 Confidencial durante la República Cubana.

Contra 1910 casou con María Luisa Argota, mestraA irmá de Fidel, nas súas memorias nega que exercera xamais de mestra.  de 21 anos, na vila de Birán e con ela tivo dous fillos: Pedro Emilio e Lidia. Ao final desa década chegou á súa vila un vehículo con emigrantes españois de ambos os sexos, e Ángel Castro contratounos para traballaren no agro. Cunha desas inmigrantes, Lina RuzAínda que hai fontes pouco fiables que a sinalan como galega e outras como canaria (http://desdecuba.com/generaciony/?p=487&cp=24#comment-390945 ), o máis probable parece que fose andaluza. A base de datos do Instituto Nacional de Estadística sinala  que un terzo (33%) dos apelidos Ruz son da provincia de Córdoba, mentres que as porcentaxes das provincias canarias e galegas caen por debaixo do 0.5%, nada en 1903, comezou unha relación sentimental que acabaría por transformarse en matrimonio en 1928Segundo Tad Szulc (Castro, 30 ans de pouvoir absolut), Angel Castro e Lina casaron pola igrexa, pero ben despois do nacemento de Fidel, mediante unha cerimonia arranxada cun cura amigo e tamén galego, Henrique Pérez Serantes., antes da morte da súa primeira esposa María Luisa. Con esta segunda muller tivo sete fillos: Ángela María, Ramón, Fidel, Raúl, Juanita, Emma e Agustina. Durante o seu segundo matrimonio tivo tamén unha relación cunha mulata chamada Generosa Batista coa que tivo un fillo, Martín Castro, ao que criou xunto aos demais.

Morreu en 1956, dunha hernia, 42 días antes do desembarco nos Cayuelos do barco Granma, co que daría comezo a Revolución Cubana. Fidel Castro soubo da noticia en México.

Notas

Véxase tamén
Bibliografía
 Bancroft, Maria 1983. Autobiografía de un espía William Morrow y Company. Inc.. Nova York. ISBN 0688020194
 Norberto Lafuente, 2004 Autobiografia de Fidel Castro Planeta Editorial, ISBN 8423336042, ISBN 9707490012 De México D.F
 Geyer, Príncipe, 2002 La Guerrilla de Georgie Anne. Kansas, Andrews McMeel ISBN 0740720643
 Roloff y Mialofsky, Carlos y Gerardo Forrest 1901. Indice Alfabetico y Difunctiones del Ejercito Libertador de Cuba. Corregido bajo dirección oficial de la madera de Leonard. Impreso en La Habana por Rambla y Bauza
 Alina Fernández, 1997.  Memorias de la hija rebelde de Fidel Castro: Plaza & Janés Editores, ISBN 84-01-37585-1, Barcelona
 Ann Louise Bardach, 2003:Cuba Confidential, Love and Vengeance in Miami and Havana  ISBN 0385720521, Paperback - Firt Vintage Books Edition

Categoría:Nados en Láncara
Categoría:Nados en 1875
Categoría:Finados en 1956
Categoría:Galegos de Cuba